
Parlamentul României   

Camera Deputaţilor 
	COMISIA PENTRU ADMINISTRAȚIE PUBLICĂ ȘI AMENAJAREA TERITORIULUI
	COMISIA JURIDICĂ, DE DISCIĂLINĂ ȘI IMUNITĂȚI

	București, 1 martie 2022
Nr. 4c-7/50
	București, 1 martie 2022
Nr.4c-13/247


PLx. 375/2015


Către,





BIROUL PERMANENT AL




CAMEREI DEPUTAȚILOR


Vă înaintăm, alăturat, Raportul comun asupra proiectului de Lege pentru modificarea art.29 din Legea nr.35/2008 pentru alegerea Camerei Deputaţilor şi a Senatului şi pentru modificarea şi completarea Legii nr.67/2004 pentru alegerea autorităţilor administraţiei pubice locale, a Legii administraţiei publice locale nr.215/2001 şi a Legii nr.393/2004 privind Statutul aleşilor locali, transmis Comisiei pentru administraţie publică şi amenajarea teritoriului și Comisiei juridice, de disciplină și imunități pentru dezbatere în fond cu adresa nr. PL. x 375/2015 din 9 februarie 2021.
	PREȘEDINTE
Simona BUCURA-OPRESCU
	PREȘEDINTE
Laura-Cătălina VICOL-CIORBĂ 

PLx. 375/2015
 R A P O R T    C O M U N
asupra proiectului de Lege  pentru modificarea art.29 din Legea nr.35/2008 pentru alegerea Camerei Deputaţilor şi a Senatului şi pentru modificarea şi completarea Legii nr.67/2004 pentru alegerea autorităţilor administraţiei pubice locale, a Legii administraţiei publice locale nr.215/2001 şi a Legii nr.393/2004 privind Statutul aleşilor locali
În conformitate cu prevederile art.95 din Regulamentul Camerei Deputaţilor, republicat, cu modificările și completările ulterioare, Comisia pentru administraţie publică şi amenajarea teritoriului şi Comisia juridică, de disciplină și imunități au fost sesizate spre dezbatere în fond, cu proiectul de Lege pentru modificarea art.29 din Legea nr.35/2008 pentru alegerea Camerei Deputaţilor şi a Senatului şi pentru modificarea şi completarea Legii nr.67/2004 pentru alegerea autorităţilor administraţiei pubice locale, a Legii administraţiei publice locale nr.215/2001 şi a Legii nr.393/2004 privind Statutul aleşilor locali, transmis cu adresa nr. PLx.375/2015, retransmis Comisiei pentru administraţie publică şi amenajarea teritoriului şi Comisiei juridice, de disciplină și imunități  cu adresa nr.154/9.02.2021.
În conformitate cu prevederile art.92 din Regulamentul Camerei Deputaţilor, republicat, cu modificările și completările ulterioare și ale art.75 din Constituţia României, republicată, Camera Deputaţilor este Cameră decizională.

Senatul, în calitate de primă Cameră sesizată a adoptat proiectul de lege în şedinţa din 22 aprilie 2015, ca urmare a depășirii termenului de adoptare, potrivit art.75 alin.(2) teza a III-a din Constituția României, republicată.

Consiliul Legislativ a avizat favorabil inițiativa legislativă cu observații și propuneri, conform avizului nr.11211/24.10.2014.

Guvernul nu susține adoptarea inițiativei legislative, conform punctelor de vedere nr.8575/DRP/5.10.2015, nr.1704/25.02.2016, nr.479/DRP/03.02.2017, nr.33/DPSG/17.01.2020 și nr.6486/29.06.2021. 

Proiectul de lege are ca obiect de reglementare modificarea art.29 din Legea nr.35/2008 pentru alegerea Camerei Deputaţilor şi a Senatului şi pentru modificarea şi completarea Legii nr.67/2004 pentru alegerea autorităţilor administraţiei pubice locale, a Legii administraţiei publice locale nr.215/2001 şi a Legii nr.393/2004 privind Statutul aleşilor locali, în sensul reducerii cuantumului depozitului care trebuie constituit în contul Autorității Electorale Permanente de către fiecare partid politic, alianță politică, alianță electorală, organizație a cetățenilor aparținând minorităților naționale sau candidat independent, cu ocazia depunerii candidaturilor.

Potrivit prevederilor art.62 și 64 din Regulamentul Camerei Deputaţilor, republicat, cu modificările și completările ulterioare, Comisiile şi-au desfăşurat lucrările în ședințe separate. 

Comisia juridică, de disciplină și imunități a examinat inițiativa legislativă în ședința din 16 februarie 2022. 
La lucrările comisiei deputații au fost prezenți conform listei de prezență.

Comisia pentru administrație publică și amenajarea teritoriului a examinat inițiativa legislativă în ședința din 1 martie 2022. 
La lucrările comisiei deputații au fost prezenți conform listei de prezență. 
În conformitate cu prevederile art.56 și 57 din Regulamentul Camerei Deputaţilor, republicat, cu modificările și completările ulterioare, la lucrările Comisiei a participat în calitate de invitat domnul Vajda Zsombor - vicepreședinte, Autoritatea Electorală Permanentă.
Cu ocazia dezbaterilor s-a constatat că prevederile legale, asupra cărora face referire inițiativa legislativă, au fost abrogate, prin urmare propunerea legislativă a rămas fără obiect.


În urma examinării şi a opiniilor exprimate, membrii celor două comisii au hotărât, cu unanimitate de voturi, respingerea proiectului de Lege pentru modificarea art.29 din Legea nr.35/2008 pentru alegerea Camerei Deputaţilor şi a Senatului şi pentru modificarea şi completarea Legii nr.67/2004 pentru alegerea autorităţilor administraţiei pubice locale, a Legii administraţiei publice locale nr.215/2001 şi a Legii nr.393/2004 privind Statutul aleşilor locali.
În raport cu obiectul şi conţinutul său, proiectul de lege face parte din categoria legilor organice.
	  PREȘEDINTE,
Simona BUCURA-OPRESCU
	PREȘEDINTE
Laura-Cătălina VICOL-CIORBĂ 

	SECRETAR,
Oana-Alexandra CAMBERA 
	SECRETAR,

LADÁNYI László-Zsolt 


Sef serviciu, Cristian BITEA
Consilier parlamentar, Nicoleta TOMA




Consilier parlamentar, Dragoș BUCUR

